Nizhny Novgorod

Nizhny Novgorod (), secara ringkas Nizhny, sebelumnya Gorky (Горький) (1932-1990), ialah pusat pentadbiran Oblast Nizhny Novgorod, Rusia. Bandar ini terletak di pertemuan sungai Oka dan Volga di Rusia Tengah dengan populasi lebih dari 1.2 juta penduduk, sehingga kira-kira 1.7 juta penduduk di kawasan bandar raya. Nizhny Novgorod ialah bandar keenam terbesar di Rusia, bandar kedua terpadat di pesisir Volga serta Daerah Persekutuan Volga. Bandar ini merupakan pusat ekonomi, pengangkutan, ilmiah, pendidikan dan budaya yang penting di Rusia dan wilayah ekonomi Volga-Vyatka yang luas, dan merupakan pusat utama pelancongan sungai di Rusia. Di bahagian bersejarah bandar ini, terdapat banyak universiti, teater, muzium dan gereja.

Sejarah

Penamaan 
Pada asalnya, nama bandar ini hanyalah Novgorod ("bandar baharu"), tetapi sebagai pembezaan daripada satu lagi Novgorod (Veliky Novgorod) yang lain serta lagi tua dan terkenal di sebelah barat, kota ini biasanya disebut sebagai "Novgorod bawahan". Tanah ini diberi nama "bawahan" (nizhniy, нижний) meskipun berkedudukan lebih tinggi daripada Veliky Novgorod, tetapi dinamakan sebegitu kerana terletak di hilir kota-kota Rusia yang lain seperti Moscow, Vladimir dan Murom.

Rujukan

Pautan luar 

 
Bandar di Rusia